Shivambu wel op aanrandingsklag vervolg | Maroela Media
Shivambu word daarvan aangekla dat hy 'n joernalis van Netwerk24, Adrian de Kock, in Maart 2018 buite die parlement aangerand het nadat De Kock 'n vraag aan hom wou stel en foto's wou neem.
Shivambu se regspan het vertoë vir moontlike mediasie en afwenteling aan die Nasionale Vervolgingsgesag (NVG) gerig, maar dit was onsuksesvol. Volgens die NVG sal Shivambu se verhoor op 11 Februarie 2021 begin.
De Kock het saam met ander joernaliste buite die parlement gewag op nuus oor die DA se tugverhoor teen Patricia de Lille. Shivambu en nog ander mans het daar aangekom en gevra vir watter saak hulle daar is. Volgens De Kock het Shivambu en die ander mans skielik geëis dat hy die foto wat hy van hulle geneem het, moet verwyder. Hulle het sy toerusting probeer gryp en hom rondgepluk. Ander joernaliste het die onderonsie afgeneem.
Shivambu het kort daarna om verskoning gevra vir die "onderonsie". Shivambu het gesê De Kock het foto's van hom geneem en daarop aangedring om met hom te praat terwyl hy dokumente ontvang het wat met 'n vergadering van die parlementêre staande komitee oor finansies verband hou. Hy het nie besef hy is 'n verslaggewer nie, het Shivambu verduidelik.
"Ek was haastig om by die komiteevergadering uit te kom, en ek aanvaar dat my ongeduld met die man onvanpas was," het Shivambu bygevoeg. "Daar was 'n onderonsie; dit was glad nie 'n aanval op die joernalis of mediavryheid nie. Ek is jammer oor die voorval en glo dit moes anders hanteer geword het. Ek aanvaar volle verantwoordelikheid en vra om verskoning dat ek in 'n onderonsie betrokke geraak het met 'n persoon wat ek later uitgevind het, is 'n joernalis. Ek sal skriftelik 'n amptelike verskoning aanstuur, want ek glo dit moes nie gebeur het nie," het hy destyds gesê.
Die voorval is wyd veroordeel.
"Hy het glad nie geweet hy is n verslaggewer nie" regverdig hy hier die daad van aanranding? Is dit okay om enige iemand so te hanteer solank hy nie n verslaggewer is nie? wat het dit met die kruks van die saak inelkgeval te doen? Verslaggewer al dan nie jy hanteer nie enige iemand so nie en aanranding bly aanranding Shivambo…
Nie besef hy is n joernalis nie??? Mmm, so maw as dit nie n joernalis was nie dan dink hy dat hy die reg het om aan andsr te slaan?
Sorry dink hulle laat hul wegkom met alles
Natuurlik het hy geweet die man is 'n verslaggewer. Verslaggwers het gewoonlik sigbare identifikasie. Verder het hy' n kamera by hom gehad. Hy het ook geen verskoning om sommer iemand net aan te rand nie. As dit nou omgekeerd was, het die land seker gebrand. Shivambu, jy was verkeer. Hou op appelleer en vat jou pak.
Onaanvaarbare gedrag van die petters! Jammer werk nie vir jou gedrag nie! Jy moet maniere kry in die 1ste plek pfffft!!!